Свободна практика

SoDIGITAL: Content Marketing Intro
2019-05-11 10:00 - 2019-05-15 21:00 (Europe/Helsinki) | SOHO Sofia, ул. "Искър" 4, София
SoDIGITAL е серия от дискусии и практически курсове за дигитални номади. На 11, 13 и 15 май темата е въведение и развитие на контент маркетинг. Ина Тончева ще говори за основите на контент маркетинга, за опита си в оптимизация и измерване на резултати, за създаването на съдържание и за каналите на разпространение.
За кого е предназначено събитието

За начинаещи предприемачи, блогъри, маркетолози, онлайн търговци.

Лектор

Ина Тончева е основател на агенция The Indigitals. Има опит в комуникацията и маркетирането на технологични продукти за компании като Telerik, Progress и Chaos Group.

Вход платен, със задължителна регистрация. Курсът продължава три дни, като през работните дни занятията са вечерни. Прочетете подробности за програмата му.

Нощ на литературата 2019
2019-05-15 18:00 - 22:00
На 15 май за осми път в България се организира Нощ на литературата. Актьори, радио- и телевизионни водещи, музиканти, популярни личности ще четат съвременни български автори в превод на различни европейски езици. Инициативата се провежда в София, Пловдив, Варна, Бургас, Велико Търново, Добрич, Ловеч, Русе, Стара Загора и Шумен. Записите ще бъдат публикувани във Фейсбук на профила на Нощ на литературата / Literature Night.
За кого е предназначено събитието

За хора, които обичат книгите.

Кой ще чете

Моля следете програмата на събитието във Фейсбук.

Вход свободен.

From Deck to Deal
2019-05-16 19:00 - 21:00 | Campus X, бул. Александър Малинов 31, София
Борис Христов от агенция 356labs ще сподели своя опит във визуализацията на проекти и продукти, така че те да постигнат високи бизнес цели – успешно навлизане на пазара, продажба, публично предлагане на борсата.
За кого е предназначено събитието

За маркетинг специалисти, предприемачи, търговци.

Лектор

Борис Христов е основател на агенция 356labs. Той и компанията му са единствената презентационна агенция, която две години подред е канена да се представи на най – голямото международно събитие на Microsoft – Microsoft Ignite.

Вход свободен, със задължителна регистрация.

Нощ на историите / Писатели и поети разказват
2019-05-22 19:00 - 21:00 | Книгата, бул. Г.С.Раковски 193
В първата „Нощ на историите“ писатели и поети разказват лични и семейни истории. Събитието се организира от писателя и журналист Момчил Цонев с партньорството на Студентско читалище „Св. Климент Охридски – 1997“ и Ах, Мария. Списание за литература. Експериментът цели написването на най-голямата колективна история на България чрез споделянето на лични, семейни и родови разкази от множество автори.

За кого е предназначено събитието

За читатели, писатели, поети, блогъри.
За любители на интересни истории.

Лектори

Аксиния Михайлова, Ангел Иванов, Виргиния Захариева, Йордан Ефтимов, Марин Бодаков, Петър Чухов, Петя Кокудева, Румен Баросов, Стефан Иванов.

Вход безплатен.

Пролетен базар на книгата
2019-05-28 - 2019-06-01 | НДК, пл."България"1, София
„Пролетният базар на книгата“ ще представи над 160 български книгоиздатели и книготърговци на три нива в НДК. Паралелно с Пролетния базар на книгата ще се проведе и Софийски международен литературен фестивал за деца и младежи в Мраморното фоайе.
За кого е предназначено събитието

За хора, които обичат книгите, блогъри, автори, журналисти.

Лектори

Вижте подробната програма на събитието за срещи с автори и майсторски класове.

Вход безплатен и свободен.

Дискусия “Хюстън, каква е твоята история?”
2019-05-29 18:30 - 21:00 | SPUTNIK бар, бул. Янко Сакъзов 17, София
Теньо Гогов, сценарист и драматург, и екипът на Human Business Studio ще ви предизвикат да се научите как да разказвате своята история или тази зад бизнеса ви по най-добрия начин. Те ще покажат как класическите прийоми от драматургията и литературата подпомагат съвременния бизнес и допълват маркетинговите проучвания, стратегическото планиране и знанията за потребителите.
За кого е предназначено събитието

За маркетинг експерти и мениджъри, криейтив директори и експерти, търговци, предприемачи и собственици на бизнеси.

Лектори

Теньо Гогов е тв сценарист и драматург. Екипът на Human Business Studio има 15 години опит в маркетинга.

Вход платен, с предварителна регистрация.

MarkeThinX CONF 2019
2019-05-31 09:00 - 18:00 | Капитал Форт, бул. "Цариградско шосе" 90, София
Повече от 30 лектори от България и чужбина ще участват в MarkeThinX CONF 2019. Очакват се експерти, партньори и гости от Италия, Франция, Англия, Португалия, Турция, Испания, Полша, Сърбия, Германия, САЩ. Темите, по които ще говорят, са дигитална икономика, интернет право, технологични иновации, как се прави бърз бизнес растеж, кой е Х факторът на успешния бизнес. Матео Форте ще сподели как се развиват маркетинг проекти с Ватикана.
За кого е предназначено събитието

За предприемачи, иноватори, маркетин специалисти, блогъри.

Лектори

Вижте пълния списък на лекторите и темите на сесиите.

Вход платен, с предварителна регистрация. Предлагат се билети от 39, 80 и 139 евро на промоционална цена до 9 май.

Семинар „Пътят за кандидатстване за работа в Европейския съюз“
2019-06-02 10:00 - 17:00 | зала Китов център, ул. „Люлин планина” № 33а, София, Bulgaria
Курсът ще подготви кандидатите за работа в европейските институции за конкурсите на EPSO (Европейската служба за подбор на персонала в ЕС). Лекторът Мими Йотова ще им покаже къде и как да търсят свободни позиции, как да се регистрират за участие в конкурсите, как да се подготвят.
За кого е предназначено събитието

За кандидати за работа в европейските институции

Лектор

Мими Йотова е автор на единствения български интензивен курс за подготовка на българските граждани за конкурсите на EPSO и обучител в множеството проведени по тази тематика обучения в периода 2004-2019 г.

Вход платен, с предварителна регистрация.

Курс „E-commerce“
2019-06-04 19:00 - 2019-06-29 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
В курса, който се провежда присъствено и онлайн, ще се преподават основи на eлектронната търговия (E-commerce). Участниците ще научат как да планират, анализират и развиват онлайн магазини, какъв бизнес модел да прилагат. Ще се обучават по маркетинг и реклама.
За кого е предназначено събитието

За предприемачи, търговци, маркетинг специалисти

Лектор

Димитър Савов е маркетинг специалист. Има успешни дигитални кампании в 65 различни държави. Основател е на агенция за дигитален маркетинг Startup Master, която е Premier Google Partner.

Вход платен, с предварителна регистрация до 2 юни. Крайната оценка от курса се формира с курсов проект. Участниците с оценка над Много добър (5.00), ще получат официален сертификат от SoftUni Digital.

Такса за присъствена форма на обучение – 180 лв.
Такса за онлайн форма на обучение – 160 лв.

Майсторски клас „Станете LinkedIn експерти“
2019-06-06 08:30 - 17:00 | Интерпред, бул. "Драган Цанков" 36, София, Bulgaria
Филип Калвърт, международен лектор по LinkedIn, ще ви запознае с основни елементи за създаване на силен профил и техники за подобряване на позицията на профила ви при търсене в LinkedIn. Лекторът ще сподели малко познати инструменти и софтуери за автоматизация в мрежата, как да извлечете максимална полза от LinkedIn групите. Той ще покаже и как да използвате LinkedIn корпоративни страници.
За кого е предназначено събитието

За фрийлансъри, работещи в сферата на маркетинга, собственици на малък и среден бизнес.
За всички, които търсят нови възможности за професионално развитие през LinkedIn.

Лектор

Филип Калвърт има международен опит като лектор на семинари, посветени на маркетинг и продажби чрез социалните мрежи Facebook, Twitter и най-вече LinkedIn. През 2016 г. е избран за един от финалистите на конкурса British Excellence in Sales & Marketing Awards на тема „Лектор по продажбени умения“.

Вход платен, с предварителна регистрация. Семинарът се провежда на английски език.

Цена – 245 лв. без ДДС.
Допълнителна отстъпка от 10% при записване на 2 или повече участници от една огранизация.

Семинар „Търговски умения, процеси и комуникация“
2019-06-11 09:00 - 16:30 | ABC Design & Communication, бул. "Цар Борис III" 85, София, Bulgaria
На семинара ще имате възможност да научите в детайли как да управлявате продажбения процес и да постигате високи резултати. Жюстин Томс и Даниел Костов ще ви покажат и как да намерите клиенти и да общувате ползотворно с тях, как да правите успешни сделки.
За кого е предназначено събитието

За експерти в сферата на маркетинга, услугите и продажбите, собственици на малък и среден бизнес.

Лектори

Даниел Костов, мениджър Корпоративни клиенти, Екологика България, и Жюстин Томс, мениджър „Бизнес развитие“ в уеб агенция ABC Design & Communication.

Вход платен, с предварителна регистрация.

Обучение „Нови възможности за финансиране на иновативни идеи“
2019-06-12 12:00 - 17:30 | Единен център за иновации на БАН, ул. Акад. Г. Бончев, бл. 26Б
На обучението ще бъдат представени четирите основни програми FET Open, FET Proactive, SME Instrument, Fast Track to Innovation на Европейски съвет по иновации (European Innovation Council) и възможностите, които предлагат. Лекторът ще коментира конкретни примери за проекти и ще даде конкретни насоки за попълване на апликационните форми.
За кого е предназначено събитието

За предприемачи, новатори, стартиращи компании

Лектор

Теодора Сотирова има повече от 10 години опит в управлението на проекти по европейските рамкови програми. Работила е по 7 Рамкова програма, COSME и от 2014 г. се специализира в Хоризонт 2020 с фокус SME Instrument.

Вход платен, с предварителна регистрация.

Цена – 120 лв. с ДДС.
Цена от 100 лв. с ДДС за втори участник от една фирма.

Обучение „Финансово планиране за стартиращи компании“
2019-06-12 15:30 - 19:30 | Missia 23, ул. Мизия 23
Български и международни финансови експерти и успешни предприемачи ще отговорят на въпроси, свързани със създаването на финансов план от стартиращи компании, как се прави финансово планиране и финансова прогноза, която да впечатли инвеститорите.
Създателите на EY Finance Navigator ще представят платформа за финансово планиране и финансови прогнози. Представители на инвестиционните фондове и предприемачи, които са привлекли финансиране, ще отговарят на актуални въпроси.
За кого е предназначено събитието

За фрийлансъри, работещи в сферата на финансите, предприемачи.

Лектори

Диана Николаева, Деница Тилева от EY България, Wout Bobbink от EY Finance Navigator, Александър Терзийски, Татяна Миткова – предприемачи, и др.

Вход свободен, с предварителна регистрация. Събитието ще се проведе на английски език.

Лекция „Фрийленсинг в Upwork: как да стартираш като графичен дизайнер?“
2019-06-14 19:00 - 20:30 | Software University, Учебна зала Deep Web, ул. "Тинтява" 15-17, ет. 1, София, Bulgaria
Йълдъз Алиджикова ще разкаже за своя опит в Upwork – една от най-големите платформи за свързване на фрийлансъри с клиенти. Тя ще сподели стратегии, които помагат да привличате по-добри проекти с по-платежоспособни клиенти, примерни ситуации и казуси при работа с клиенти.
За кого е предназначено събитието

За фрийлансъри графични дизайнери, копирайтъри, експерти по дигитален маркетинг, ИТ специалисти

Лектор

Йълдъз Алиджикова се занимава с графичен дизайн на свободна практика от близо 3 години. Работила е с над 150 клиента от различни държави.

Вход свободен, с предварителна регистрация.

Обучение „Бизнес протокол и етикет с Мария Касимова“
2019-06-21 09:00 - 17:00 | Парк Хотел Витоша, ул. Росарио 1
Мария Касимова ще даде ценни съвети как да овладеете изкуството на бизнес етикета, как да създавате добро впечатление, как да се държите на официални събития, какви са нормите на нетикета или общуванието онлайн. Ще ви демонстрира основни умения при водене на разговор, ще ви разкаже за мултикултуралните традиции и обичаи, свързани с бизнес общуването.
За кого е предназначено събитието

За фрийлансъри в областта на комуникациите, за собственици на бизнеси, търговци.

Лектор

Мария Касимова-Моасе е сертифициран експерт и консултант по етикет и протокол. Консултант по имидж и медийно поведение. Журналист и блогър.

Вход платен, с предварителна регистрация.

Цена – 195 лв. без ДДС.
Предоставя се отстъпка от 15% за втори участник от една организация.

Лекция „Стартиране производство на хардуер в малък мащаб и нисък бюджет“
2019-07-02 07:30 - 20:30 | Work & Share Coworking Space, ул. "Тинтява" 15-17
Невен Боянов ще разкаже как се създава производство на хардуерен продукт – от идеята, през проектирането до стартирането на самото производство и накрая продажбите.
За кого е предназначено събитието

За ИТ специалисти, предприемачи.

Лектор

Невен Боянов е създател на „Тинузавър“ – проект за разработка на микроконтролерна платка за собствени продукти и за обучение по хардуер и софтуер. След като 5 години набира скорост и популярност, в началото на 2018, проектът прераства в бизнес с устойчив модел, базиран на софтуер, и хардуер с отворен/свободен код и лиценз.

Вход свободен.

Публично лекция „Как да стана социален предприемач?“
2019-07-02 18:30 - 20:00 | Missia 23, ул. Мизия 23
Десислава Гаврилова, Яна Генова и Искра Джанабетска от Книговище ще разкажат за своя път като социални предприемачи и за успехите си след участието в конкурса за социални предприемачи ПРОМЯНАТА, който набира кандидати до 18 юли. Екипът на Reach for Change ще разкаже и за конкурса.
За кого е предназначено събитието

За социални предприемачи, за хора с предприемаческо решение на важен социален проблем, които търсят насоки и подкрепа за реализация.

Лектори

Десислава Гаврилова, Яна Генова и Искра Джанабетска от Книговище

Вход свободен.

Семинар „Изграждане на личен бранд в социалните мрежи“
2019-07-04 19:00 - 21:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Ирина Денева ще разкаже как се създава личен бранд в социалните мрежи с травъл съдържание, кои са последните тенденции в социалните мрежи за 2019-та година, за добрите и лошите практики в инфлуенсърството.
За кого е предназначено събитието

За фрийлансъри, работещи в сферата на маркетинга, рекламата, ПР, блогъри, създатели на съдържание онлайн.

Лектор

Ирина Денева е журналист, моден и травел блогър и любител DJ.

Вход свободен, с предварителна регистрация.

Лекция „Doing Business in Southeast Asia“
2019-07-09 19:00 - 20:30 | Campus X, бул. Александър Малинов 31, София
Виктор Кьосев, който отговаря за бизнеса в Югоизточна Азия на международната компания Greenhouse Coworкing, ще разкаже за своя опит в региона. Акцентите в неговата презентация са потенциалът на този пазар за български компании, възможностите за партньорство с местни фирми, бизнес и културните различия в отношенията.
За кого е предназначено събитието

За предприемачи, търговци, новатори.

Лектор

Виктор Кьосев е генерален менниджър на споделеното офис пространство в Джакарта, Индонезия – Greenhouse Coworking. Той отговаря за бизнеса на компанията в региона.

Вход свободен, с предварителна регистрация.

Безплатно обучение „Писане на проекти - мисия възможна”
2019-07-15 02:00 - 2019-07-22 05:00 | Младежки информационно-консултантски център „Каузи“, ул. "Филиповско шосе" 38
Обучението разглежда цикъла на съставянето на проект от разработването на идея до управлението и отчитането му. Експертите ще посочат и подходящи програми за финансиране на изпълнението му. Обучението се провежда в рамките на два панела, на 15 и на 22 юли, от 14 часа.
В първия модул ще се разглежда превръщането на идеята в проект и намирането на финансиране. Във втория панел експертите ще дават конкретни препоръки за управлението на проектите.
За кого е предназначено събитието

За хора, работещи в НПО сектора, предприемачи.

Лектори

Екип на фондация „Каузи“

Вход свободен, с предварителна регистрация по е-поща на адрес: fondacia_kauzi@abv.bg или чрез контактната форма. Посочете две имена, телефон за връзка и името на обучението, в което ще участвате.

Курс „Дигитален маркетинг“
2019-07-15 09:00 - 2019-07-19 14:00 | Нов български университет, бул. Монтевидео 21, София
Обучението продължава 5 дни и обхваща целия инструментариум и всички аспекти на дигиталния маркетинг –от изграждането на присъствие в социалните мрежи, през работата с медии и инфлуенсъри, до управлението на кампании и организацията на събития.
За кого е предназначено събитието

За фрийлансъри, работещи в сферата на дигиталния маркетинг, рекламата, продажбите, собственици на малък и среден бизнес.

Лектор

Жюстин Томс е мениджър „Бизнес развитие“ в уеб агенция ABC Design& Communication. Тя е водещ експерт в областта на онлайн медиите, маркетинга и PR. Дългогодишен преподавател в НБУ.

Вход – платен, с предваритална регистрация в НБУ – Училище за професионално и продължаващо обучение. Курсът стартира при 7 и повече курсисти.

Обучение по публично говорене и презентиране с Надя Брайт
2019-07-17 18:30 - 2019-07-31 20:30 | Epic Sofia, бул. Шести септември 7a
Тридневното вечерно обучение със стенд ъп актрисата и специалист по човешки ресурси Надя Брайт включва физическа, ментална подготовка и работа по съдържанието на презентацията, практика и анализ на представянето – себерефлексия и мотивация. Тренингът завърша с практическа задача и индивидуален анализ.

За кого е предназначено събитието

За всички, на които им се налага да говорят пред публика, търговци, ПР специалисти, блогъри, влогъри.

Лектор

Надя Брайт се занимава с човешки ресурси, психология и се изявява като стендъп комик.

Вход безплатен, с предварителна регистрация по е-поща на адрес nadia.rubina@gmail.com. Таксата включва участие в трите модула, материали и индивидуална консултация.

Обучение „Brand Positioning“
2019-07-24 14:30 - 2019-07-28 22:30 | Фабрика 126, бул. Мария Луиза 126
Обучението се фокусира върху основни елементи при създаването и позициониранието на търговски бранд:

координиране на ценностите;
създаване и работа по агенционни, стратегически, творчески, медийни и други задания (брифове);
изграждане на бранд на работодатели и бранд на служители; визуалната бранд идентичност;
създаване и мениджмънт на различните бранд точки на контакт (Brand Touchpoints).

Включва лекции и практически задачи в различни модули.

За кого е предназначено събитието

За фрийлансъри в областта на рекламата, ПР, ивент мениджмънта, дизайна, предприемачи.

Лектор

Доц. д-р Стефан Серезлиев е бил творчески директор на PBI Integrated (US), на McCann Sofia, Euro RSCG Sofiа (HAVAS), DM&B Austria и др. Автор на монография „Интегрирани маркетингови комуникации, бранд и графичен дизайн: между перспективите и дефинициите“.

Вход платен, с предварителна регистрация по е-поща на адрес chapanov@fabrica126.com или на тел. 0888636062. Краен срок: 23 юли.

Има различни опции за отстъпки за групи. 50% отстъпка за студенти. Присъствието на първия семинар „Бранд Мениджмънт“ дава възможност за 10% допълнителна отстъпка, която се начислява върху всички останали отстъпки.

Online Business Breakthroughs: International Perspective
2019-08-13 18:30 - 20:30 | CowOrKing Space by Puzl, бул. "Черни връх" 47, София, Bulgaria
Иво Писков, експерт по онлайн бизнес и търговия, ще разкаже за своя опит при навлизане на международни пазари и ще сподели казуси от своята практика с български и чуждестранни компании.

За кого е предназначено събитието

За онлайн предприемачи, собственици на малък и среден бизнес, специалисти по онлайн маркетинг.

Лектор

Иво Писков е изпълнителен директор на Mentor Coach Partners, консултанска агенция в областта на онлайн бизнеса. Има 15 години опит.

Вход безплатен, с предварителна регистрация. Работен език – английски.

Сладоледен фестивал vol.5 | betahaus
2019-08-24 10:30 - 18:00 | Докторска градина, ул. Шипка 4-26
Новото издание на сладоледения фестивал набира изложители. В него могат да се включат производители на натурални сладоледи от България и не само.

За кого е предназначено събитието

За производители и любители на сладоледа.

Лектори

Във фестивала могат да участват производители на натурални сладоледи от България и не само.

Участие на изложители – с такса. За посетители – вход свободен.

Такса – 350 лв. без ДДС за чадър/тента (пожелание); ток; 4 кв. м. място; 1 публикация в събитието; вода за екипа.
Такса – 450 лв. без ДДС за избор на щанд; чадър/тента (пожелание) ток; 4 кв. м. място; 2 публикации в събитието; вода за екипа.

За подробности пишете по е-поща на адрес icecreamfest@betahaus.bg.

Ден за професионално ориентиране в СофтУни
2019-08-26 19:00 - 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
В деня за професионално ориентиране в СофтУни ще имате възможност да се срещнете с преподаватели, ИТ експерти, практикуващи в технологиите, изучавани в курсовете – Java, JavaScript, Python, C#.

За кого е предназначено събитието

За ИТ специалисти, фрийлансъри, студенти, ученици.

Лектори

Георги Георгиев, Дончо Минков, Инес Иванова и Николай Костов – преподаватели в СофтУни.

Модератор – Ивайло Кенов, технологичен трейнър и софтуерен разработчик със C# и JavaScript.

Вход безплатен, с предварителна регистрация.

Семинар The Art of Selling for Personal and Business Development
2019-08-31 17:00 - 20:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Тома Стайков, експерт по продажбите, ще разкаже как технологични компании като Facebook, Google, Rackspace, Dropbox и др. използват успешно методологията за „Консултативно продаване – QUIS“. Той ще отговори и на въпросите как емоционалната устойчивост (увереността, мотивацията и нагласата) помага на професионалистите в продажбите.
За кого е предназначено събитието

За фрийлансъри маркетолози, търговци, предприемачи

Лектор

Тома Стайков е експерт в сферата на продажбите и управлението на търговски екипи в България и САЩ. Създава българския клон на агенция SBR Consulting, която прилага методологията за „Консултативно продаване – QUIS“.

Вход безплатен, с предварителна регистрация.

Курс по ПР комуникации
2019-09-03 19:00 - 2019-09-12 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Курсът ви помага да развиете уменията си за изграждане на успешни връзки с обществеността за бизнес цели. Максим Бехар ще покаже техники за ползване на традиционните ПР практики в дигиталната реклама. Ще обясни как се създава атрактивно съдържание, успешни ПР стратегии и как да измервате успеха.

За кого е предназначено събитието

За фрийлансъри в областта на връзките с обществеността, блогъри, автори на съдържание

Лектор

Максим Бехар е управител на M3 Communications Group Inc. и международен експерт в областта на връзките с обществеността.

Вход свободен, със задължителна регистрация.
Крайният срок за записване за курса е 1 септември 2019. Занятиятата се провеждат всеки вторник и четвъртък от 19:00 до 22:00 ч. или онлайн. Обучението завършва с практическо задание. Желаещите да се явят на изпита ще получат официален сертификат от SoftUni Digital, ако оценката им от изпита е над Много добър (5.00). Изпитът се заплаща.

Кариерен Кошер 2019
2019-09-04 11:00 - 19:00 | Интер Експо Център, бул. "Цариградско шосе" 147, София
Кариерен Кошер 2019 е събитие за професионално развитие, ориентиране и споделяне, което дава възможност за среща на над 90 бизнеса с хора с опит и образование в чужбина. В рамките на деня участниците ще могат да посетят над 20 лекции на различни професионалисти.
За кого е предназначено събитието

За фрийлансъри и хора, които търсят професионални контакти и възможности

Лектори

Програмата на събитието е разделена на три блока – старт на кариерата, започване на бизнес и възможности за развитие на хората и на екипа. На изложението могат да се организират срещи с фирми.

Вход безплатен, с предварителна регистрация.

Алея на книгата в София
2019-09-10 - 2019-09-15 | бул. Патриарх Евтимий, бул. Патриарх Евтимий, София
Традиционното есенно изложение на български и международни издателства в София включва богата програма от премиери на нови заглавия и срещи с автори. Издателствата предлагат намаления на цените на книгите точно преди началото на учебната година и на времето за повече четене у дома.
За кого е предназначено събитието

За хора, които обичат да пишат и читатели.

Лектори

Следете програмата на събитието на сайта на организаторите.

Вход свободен.
